5. mäng

=Kerge ülevaade= Bandiidid alistatud, suundutakse röövleilt üle võetud varandusega linna tagasi, asutatakse vahiordu peakonter ning minnakse ümbruskaudsetesse asulatesse seadust kuulutama.

Mängijate meenutused ja tagasiside
Koopasuu juures lebavad maas viie bandiidi laibad. Kellegi ja Arnoldiga ühineb Adam, kes Ostancist lahkumise järel kambast eraldus, et metsas vajalikud toimetused korda saata. Ray, Keegi, Arnold ja Adam kuulavad röövlite pealiku, nn. Varaste Kuninga – Keebi Jaani – üle ja viivad ta linna vangi. Koopast korjatakse röövlite varandus kokku ja võetakse seadusloojate poolt üle.

Linnas parseldab Keegi röövlite kraami "kahtlase päritoluga" kraamiga oma käsi rõõmsalt määriva Maxim Popovi abil 500 gp eest maha, millest 15% võtab kaupmees oma teenete eest töötasuks. Soetatakse staabihoonete kompleks ja korraldatakse ehitustööd, mis kestavad nädal aega; staap on korralik kivist kompleks, mis asub lihttööliste linnaosa piiripeal matsivärava juures, ja peale ehitustöid koosneb esialgu väikesest kartsast, tallist, abihoonest vankrite tarbeks ja eluhoonest. 500 kuldmündi eest saadakse lisaks ehitusele ka 5 sulast hinna sees.

Staabi valmimise järel asutakse tegelema aktiivsete probleemidega: mõnes kaugemas külas lastavat maksukogujaid pikalt; vahepeal kimbutavad rannarahvast orkid ja merekollid, külarahvast muidu kollid ja linnas on aeg-ajalt kuulda röövimistest. Kuna Raudjalal, kes linnas valvet peab, on olukord kontrolli all, otsustatakse teha tiir külade peal, ennast tutvustada ja kehtestada, naelutada esialgne seadus seina külge ja lahendada kohalikke muresid. Alustatakse Rannakülast.

Rannaküla on mereäärne kaluriküla, kus randa ääristab tihe klaster hooneid ja neist eemal laiutab hõredam asustus. Küla keskseks hooneks, kus kohaliku elu sündmused aset leiavad, on kultuurimaja. Kamp otsib üles külavanema. ("Sul ajab sisse.") Tutvused tehtud, viitab külavanem kohalikule probleemile Võrgu Jaagu aidas.

Aidast leitakse meesterahvas, kes on möödunud öö jooksul laetalade vahele löödud okstest vaiade abil lakke naelutatud. 40ndais mees võetakse alla ja uuritakse läbi: haavade ümber ega küünte all pole tilkagi verd, tunda on kergeid joobelaadseid tunnuseid. Laip lehkab üritide järele, mis riputatud kaela. Tuvastatakse, et laip on säärases pöördumatus elufaasis (või eluta faasis) olnud juba peaaegu nädal aega, ehkki eelmisel õhtul polnud aidas midagi säärast ja lebralõhn ise on tugevalt varjutatud ürtidest. Ei külavanem ega Võrgu Jaak ole meest varem näinud: riietuse poolest polevat tegemist kohalikuga.

Sellal kui Keegi ja Arnold kuulavad üle Võrgu Jaaku, kes selgub siiras olevat, kuulab Adam üle lisaks Võrgu Jaagule ka kaluri tagahoovi lamba ja aida ees oleva samblapuhma. Lambalt kuuleb druiid, et eelmisel ööl läks aita kaks meest; teine mees käinud siin öösiti, aga harva; samblalt saab teada, et vähemalt üks neist kahest mehest kõndis – laipa võidi vedada. Muundunud koeraks, selgitab druiidi nina välja, et aidas on ürdilõhn heintes, mis võinuks olla nüüdse laiba varem aeg-ajalt kasutatust leidnud magamisase. Keegi tajub laibal hääbuvat, venivat, pikaldast maagilist kohalolekut.

Ööseks jäädakse aita, valvatakse kahe kaupa. Kamp loodab mõrtsukale jälile saada.

Varandus
Saadud varandus Kaotatud varandus
 * 425 gp linnakrediiti (linnakrediit 6000 gp → 6425 gp)
 * 550 gp linnakrediiti (linnakrediit 6425 gp → 5875 gp)

Kogutud info
Rannakülas naelutati lakke verest tühja joobelaadsete tunnustega ja tugevalt ürtide järele haiseva mittekohaliku mehe surnukeha; samas mõrtsukas on veel välja selgitamisel.

= Mängujuhi osa = Mängujuht ise vaatab kas kirjutab siia midagi asjalikku või riputab oma bänneri...